Horváthová Eva, poslankyňa NR SR (2014-05-28):
(Reakcia na predsedajúcu, mimo mikrofónu: „Pokračujem, len je dosť rozsiahly ten tretí, tak sa pýta pán spravodajca, či musím čítať odôvodnenie.“.) Vážení prítomní, dovoľte mi teda predniesť tretí pozmeňujúci návrh, ktorý je najobsiahlejší a týka sa reakcie na neobsadené sídla vrtuľníkovej záchrannej zdravotnej služby, aj na avizované trestné oznámenie na ministerstvo zdravotníctva za neobsadenie týchto sídiel. Ak si spomínate, predložila som taký návrh zákona koncom minulého roka a teraz som si dovolila vzhľadom na situáciu, ktorá ešte stále nie je vlastne vyriešená a mohla by sa teoreticky opakovať opäť, pozmeňujúci návrh k tomuto vládnemu návrhu zákona, kde precizujeme lehoty, ktoré by sa mali upraviť tak, aby ministerstvo vypísalo výberové konanie včas, aby sa toto výberové konanie za ideálnych podmienok, aj za niektorých špecifických podmienok stihlo a nestalo sa to, čo sa stalo minulý rok. Viac vysvetlenia bude vlastne v odôvodnení jednotlivých bodov pozmeňujúceho a doplňujúceho návrhu poslankyne Národnej rady Slovenskej republiky Evy Horváthovej a Eriky Jurinovej k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. (Hlasy v sále.) Takže vládny návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov sa mení a dopĺňa takto: 1. V čl. I sa za bod 2 vkladajú nové body 3 až 26, ktoré znejú: 3. V § 12 ods. 8 sa slová „§ 14 ods. 8 a 11“ nahrádzajú slovami „§ 14 ods. 9 a 12“. Tento bod nadobúda účinnosť 1. júla 2015, čo sa premietne do ustanovení o účinnosti. 4. V § 14 sa za odsek 2 vkladá nový odsek 3, ktorý znie: „(3) Ministerstvo zdravotníctva za podmienok podľa odseku 4 vyhlási výberové konanie na vydanie povolenia na prevádzkovanie ambulancie záchrannej zdravotnej služby v príslušnom sídle stanice záchrannej zdravotnej služby a termín výberového konania a) najmenej sedem mesiacov pred 1. uplynutím doby platnosti predchádzajúceho povolenia na prevádzkovanie ambulancie záchrannej zdravotnej služby podľa § 20 písm. c), 2. požadovaným dňom zrušenia predchádzajúceho povolenia na prevádzkovanie ambulancie záchrannej zdravotnej služby podľa § 19 ods. 1 písm. a), b) bezodkladne po 1. vzniku nového sídla stanice záchrannej zdravotnej služby, ak ide o prvé prevádzkovanie ambulancie záchrannej zdravotnej služby v novom sídle stanice záchrannej zdravotnej služby, 2. nadobudnutí právoplatnosti rozhodnutia o zrušení predchádzajúceho povolenia, ak ide o zrušenie povolenia na prevádzkovanie ambulancie záchrannej zdravotnej služby podľa § 19 ods. 1 písm. b) až g) alebo § 19 ods. 2. 3. zániku platnosti predchádzajúceho povolenia, ak ide o zánik platnosti predchádzajúceho povolenia na prevádzkovanie ambulancie záchrannej zdravotnej služby podľa § 20 písm. a) alebo § 20 písm. b).“. Doterajšie odseky 3 až 13 sa označujú ako odseky 4 až 14. Tento bod nadobúda účinnosť 1. júla 2015, čo sa premietne do ustanovení o účinnosti. 5. V § 14 odsek 4 znie: „(4) Lehotu na podanie žiadosti o vydanie povolenia na prevádzkovanie ambulancie záchrannej zdravotnej služby a termín výberového konania uverejňuje ministerstvo zdravotníctva najmenej v jednom denníku s celoštátnou pôsobnosťou a na svojom webovom sídle (ďalej len „vyhlásenie výberového konania“). Lehota na podanie žiadosti o vydanie povolenia na prevádzkovanie ambulancie záchrannej zdravotnej služby nesmie byť kratšia ako dva mesiace od vyhlásenia výberového konania. Výberové konanie vrátane doručenia správy o výsledku výberového konania podľa odseku 11 sa musí ukončiť najneskôr do štyroch mesiacov od jeho vyhlásenia.“. Tento bod nadobúda účinnosť 1. júla 2015, čo sa premietne do ustanovení o účinnosti. 6. V § 14 ods. 5 prvej vete sa slová „troch členov“ nahrádzajú slovami „piatich členov“. Tento bod nadobúda účinnosť 1. júla 2015, čo sa premietne do ustanovení o účinnosti. 7. V § 14 ods. 6 druhá veta znie: „Za člena komisie môže vymenovať len odborne spôsobilú (odsek 14) a bezúhonnú osobu; za bezúhonného sa na účely tohto odseku nepovažuje ten, kto bol právoplatne odsúdený za úmyselný trestný čin, a v prípade obzvlášť závažného úmyselného trestného činu, trestného činu zneužívania právomoci verejného činiteľa, trestného činu prijímania úplatku a inej nenáležitej výhody, trestného činu podplácania a trestného činu nepriamej korupcie aj ten, komu bolo odsúdenie za takýto trestný čin zahladené alebo na ktorého sa hľadí, akoby nebol pre takýto trestný čin odsúdený podľa osobitného predpisu17c)“. Poznámka pod čiarou k odkazu 17c znie: „17c) Trestný zákon.“. Tento bod nadobúda účinnosť 1. júla 2015, čo sa premietne do ustanovení o účinnosti. 8. V § 14 ods. 6 sa za druhú vetu vkladá nová tretia veta: „Bezúhonnosť na účely tohto odseku sa preukazuje odpisom z registra trestov18, ktorý nesmie byť starší ako tri mesiace.“. Poznámka pod čiarou k odkazu 18 znie: „18) § 13 a 14 zákona č. 330/2007 Z. z. v znení neskorších predpisov.“. Tento bod nadobúda účinnosť 1. júla 2015, čo sa premietne do ustanovení o účinnosti. 9. V § 14 ods. 7 sa slová „odseku 5“ vo všetkých prípadoch nahrádzajú slovami „odseku 6“. Tento bod nadobúda účinnosť 1. júla 2015, čo sa premietne do ustanovení o účinnosti. 10. V § 14 ods. 10 v úvodnej vete sa slová „odseku 8“ nahrádzajú slovami „odseku 9“. Tento bod nadobúda účinnosť 1. júla 2015, čo sa premietne do ustanovení o účinnosti. 11. V § 14 ods. 11 v prvej vete sa slová „odseku 9“ nahrádzajú slovami „odseku 10“. Tento bod nadobúda účinnosť 1. júla 2015, čo sa premietne do ustanovení o účinnosti. 12. V § 14 ods. 11 sa na konci pripája táto veta: „Komisia je povinná správu o výsledku výberového konania doručiť ministerstvu zdravotníctva v rámci lehoty na ukončenie výberového konania podľa odseku 4 tretej vety.“. Tento bod nadobúda účinnosť 1. júla 2015, čo sa premietne do ustanovení o účinnosti. 13. V § 14 ods. 13 úvodnej vete sa slová „odseku 10“ nahrádzajú slovami „odseku 11“. Tento bod nadobúda účinnosť 1. júla 2015, čo sa premietne do ustanovení o účinnosti. 14. § 14 sa dopĺňa odsekom 15, ktorý znie: „(15) Rozsah požiadaviek na odbornú spôsobilosť osoby, ktorá môže byť vymenovaná za člena komisie, ustanoví všeobecne záväzný právny predpis, ktorý vydá ministerstvo zdravotníctva.“. Tento bod nadobúda účinnosť 1.júla 2015, čo sa premietne do ustanovení o účinnosti. 15. § 15 sa dopĺňa odsekom 4, ktorý znie: „(4) Ak zaniká povolenie na prevádzkovanie ambulancie záchrannej zdravotnej služby 1. uplynutím doby platnosti podľa § 20 písm. c), alebo 2. zrušením predchádzajúceho povolenia na prevádzkovanie ambulancie záchrannej zdravotnej služby na základe žiadosti jeho držiteľa podľa § 19 ods. 1 písm. a), nové povolenie na prevádzkovanie ambulancie záchrannej zdravotnej služby v príslušnom sídle stanice záchrannej zdravotnej služby musí nadobudnúť právoplatnosť najneskôr v posledný deň doby platnosti predchádzajúceho povolenia na prevádzkovanie ambulancie záchrannej zdravotnej služby a doba platnosti nového povolenia na prevádzkovanie ambulancie záchrannej zdravotnej služby musí bezprostredne nadväzovať na dobu platnosti predchádzajúceho povolenia na prevádzkovanie ambulancie záchrannej zdravotnej služby.“. 16. V § 17b ods. 1 v prvej vete sa na konci pripájajú tieto slová „a súčasne sú splnené požiadavky podľa osobitného predpisu17d)“. Poznámka pod čiarou k odkazu 17d znie: „17d) § 2 ods. 6 až 10 zákona č. 579/2004 Z. z. v znení zákona č..../2014 Z. z.“. Tento bod nadobúda účinnosť 1. júla 2015, čo sa premietne do ustanovení o účinnosti. 17. V § 17d ods. 1 v prvej vete sa za slovo „dostupnosti“ vkladajú čiarka a slovo „efektívnosti“ a na konci sa pripájajú tieto slová: „a ak sú splnené požiadavky podľa osobitného predpisu“. Tento bod nadobúda účinnosť 1. júla 2017, čo sa premietne do ustanovení o účinnosti. 18. V § 19 ods. 1 písm. a) sa na konci pripájajú čiarka a tieto slová: „ak v ďalšej vete nie je ustanovené inak“. Tento bod nadobúda účinnosť 1. júla 2015, čo sa premietne do ustanovení o účinnosti. 19. V § 19 ods. 1 písm. a) sa na konci pripája táto veta: „Ak ide o držiteľa povolenia na prevádzkovanie ambulancie záchrannej zdravotnej služby, je povinný ministerstvu zdravotníctva podať žiadosť o zrušenie povolenia na prevádzkovanie ambulancie záchrannej zdravotnej služby najmenej osem mesiacov pred dňom, od ktorého žiada toto povolenie zrušiť.“. Tento bod nadobúda účinnosť 1. júla 2015, čo sa premietne do ustanovení o účinnosti. 20. V§ 20 písm. a) sa na konci slovo „alebo“ nahrádza čiarkou. 21. V § 20 písm. b) sa na konci nahrádza bodka čiarkou a pripája sa toto slovo: „alebo“. 22. § 20 sa dopĺňa písmenom c), ktoré znie: „c) uplynutím doby platnosti povolenia, ak ide o povolenie na prevádzkovanie ambulancie záchrannej zdravotnej služby.“. 23. V § 22 písmeno a) znie: „a) vydaní povolenia alebo o zamietnutí žiadosti o vydanie povolenia do 30 dní od začatia konania; ak ide o vydanie povolenia na prevádzkovanie ambulancie záchrannej zdravotnej služby § 11 ods. 1 písm. a). Okrem povolenia podľa § 17 a § 17b až 17d, príslušný orgán rozhodne do 10 dní odo dňa doručenia správy o výsledku výberového konania (§ 14 ods. 11)“. Tento bod nadobúda účinnosť 1. júla 2015, čo sa premietne do ustanovení o účinnosti. 24. V § 23 sa slová „na 90 dní“ nahrádzajú slovami „na štyri mesiace“ a na konci sa pripájajú bodkočiarka a tieto slová: „tým nie sú dotknuté ustanovenia podľa § 14 ods. 4 tretej vety a odseku 15 (pozn. red.: správne má byť § 15) ods. 4“. Tento bod nadobúda účinnosť 1. júla 2015, čo sa premietne do ustanovení o účinnosti. 25. V § 25 sa za písmeno d) vkladá nové písmeno e), ktoré znie: „e) dobu platnosti povolenia; ak ide o povolenie na prevádzkovanie ambulancie záchrannej zdravotnej služby, aj prvý deň a posledný deň platnosti povolenia,“. Doterajšie písmená e) a f) sa označujú ako písmená f) a g). 26. V § 25 písmeno f) znie: „f) typ ambulancie zdravotnej záchrannej služby § 11 ods. 1 písm. a) a sídlo stanice záchrannej zdravotnej služby,14a) ak ide o povolenie na prevádzkovanie ambulancie záchrannej zdravotnej služby; v rámci sídla sa uvádza názov obce alebo mestskej časti a presná adresa stanice záchrannej zdravotnej služby,“. Doterajšie body sa následne prečíslujú. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodu 1 čl. I bodom 3 až 26: Hlavným cieľom pozmeňujúceho a doplňujúceho návrhu (ďalej len „pozmeňujúci návrh“) je v záujme ochrany života a zdravia obyvateľov Slovenskej republiky dosiahnuť jednoznačnosť právnej úpravy a zabezpečiť prístup k rýchlemu a účinnému poskytovaniu neodkladnej zdravotnej starostlivosti v celom zásahovom území. Prijatím pozmeňujúceho návrhu by sa zamedzilo výskytu neobsadeného sídla stanice záchrannej zdravotnej služby (ďalej len „sídlo“), a to v prípade uplynutia doby platnosti predchádzajúceho povolenia na prevádzkovanie ambulancie záchrannej zdravotnej služby, ako aj v prípade zrušenia povolenia na prevádzkovanie ambulancie záchrannej zdravotnej služby na žiadosť poskytovateľa záchrannej zdravotnej služby. V uvedených prípadoch musia byť podľa pozmeňujúceho návrhu sídla nepretržito obsadené, čo v platnej právnej úprave absentuje. Pozmeňujúci návrh je reakciou na päťdňové neobsadenie sídiel vrtuľníkovej záchrannej zdravotnej služby v Bratislave a Trenčíne v dňoch od 12. do 16. septembra 2013, ktorého príčinou bolo vydanie povolení na prevádzkovanie ambulancie vrtuľníkovej záchrannej zdravotnej služby až po zániku platnosti prechádzajúcich povolení. V platnom zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkoch je síce uvedená lehota na podanie žiadosti o vydanie povolenia na prevádzkovanie ambulancie záchrannej zdravotnej služby pre záujemcov o vydanie tohto povolenia; primárna lehota, v ktorej má Ministerstvo zdravotníctva Slovenskej republiky vyhlásiť výberové konanie, však stanovená vôbec nie je. Takýto stav je vo vzťahu k verejnosti zjavne nevyhovujúci a neakceptovateľný, keďže umožňuje, resp. nevylučuje zbytočné oslabenie činnosti záchrannej zdravotnej služby neobsadením jednotlivých sídiel v prípadoch, v ktorých je to nevyhnutné. Zákon teda č. 578/2004 Z. z. by mal byť upravený tak, aby boli jasne a jednoznačne ustanovené všetky lehoty súvisiace s výberovým konaním a so správnym konaním. Tiež sa javí byť nedostatočné, že komisia podľa platnej právnej úpravy nemá výslovnú povinnosť doručiť ministerstvu zdravotníctva správu o výsledku výberového konania v rámci obdobia, počas ktorého je správne konanie prerušené. Komisia je preto podľa pozmeňujúceho návrhu povinná správu o výsledku výberového konania doručiť ministerstvu zdravotníctva v rámci lehoty na ukončenie výberového konania, teda najdlhšie do štyroch mesiacov od jeho vyhlásenia. Predložený návrh riešenia pokrýva najčastejšie situácie, v ktorých by malo byť plynulé obsadenie sídla na základe právoplatnosti nového povolenia nielen samozrejmosťou, ale aj vyplývať kvôli ochrane života a zdravia verejnosti a právnej istote aj priamo zo zákona, týmito situáciami sú uplynutie doby platnosti predchádzajúceho povolenia na prevádzkovanie ambulancie záchrannej zdravotnej služby a zrušenie povolenia na žiadosť poskytovateľa záchrannej zdravotnej služby. V záujme väčšej transparentnosti a objektivity sa rozširuje minimálny počet členov komisie a to z troch na piatich. Precizujú sa a sprísňujú sa ustanovenia o podmienkach, ktoré musia spĺňať osoby, aby mohli byť ministrom zdravotníctva vymenované za členov komisie, teda bezúhonnosť týchto osôb a súčasne sa dopĺňajú podmienky bezúhonnosti špeciálne na účely členstva v komisii. Prijatím pozmeňujúceho návrhu by sa dosiahlo rýchlejšie a efektívnejšie poskytovanie neodkladnej zdravotnej starostlivosti obyvateľom Slovenskej republiky v prípade bezprostredného ohrozenia ich života alebo niektorej zo základných životných funkcií či vážneho ohrozenia ich zdravia. Bod 2. V čl. I sa za bod 4 vkladá nový bod 5, ktorý znie: „5. V § 38 ods. 1 v úvodnej vete sa za slová „tohto zákona“ vkladajú slová „okrem § 14 ods. 6“.“. Doterajšie body sa následne prečíslujú. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodu 5: legislatívno-technická úprava bezprostredne súvisiaca s bodom 1 tohto pozmeňujúceho návrhu. 3. V čl. I bode 12 v § 79 sa odsek 1 dopĺňa písmenami zu) až zw), ktoré znejú: „zu) zriadiť kontaktné miesto na zabezpečenie komunikácie a súčinnosti s operačným strediskom záchrannej zdravotnej služby a poskytovateľmi záchrannej zdravotnej služby, najmä na zabezpečenie príjmu pacienta, ak ide o poskytovateľa ústavnej zdravotnej starostlivosti, ktorý má zriadené oddelenie anestéziológie a intenzívnej medicíny alebo urgentný príjem, (zv) zabezpečiť podávanie aktuálnych informácií o počte voľných lôžok na oddelení anestéziológie a intenzívnej medicíny a urgentnom príjme svojmu kontaktnému miestu, ak ide o poskytovateľa ústavnej zdravotnej starostlivosti, ktorý má zriadené oddelenie anestéziológie a intenzívnej medicíny alebo urgentný príjem, (zw) bezodkladne informovať operačné stredisko záchrannej zdravotnej služby o závažných poruchách prevádzky v zariadení ústavnej zdravotnej starostlivosti a o iných skutočnostiach, ktoré podstatne obmedzujú poskytovanie neodkladnej zdravotnej starostlivosti, ak ide o poskytovateľa ústavnej zdravotnej starostlivosti, ktorý má zriadené oddelenie anestéziológie a intenzívnej medicíny alebo urgentný príjem.“. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodu 3: V záujme efektívnejšieho poskytovania neodkladnej zdravotnej starostlivosti a v súvislosti s bodom 8 tohto pozmeňujúceho návrhu sa navrhuje doplnenie nových povinností pre poskytovateľa ústavnej zdravotnej starostlivosti, ktorý má zriadené oddelenie anestéziológie a intenzívnej medicíny alebo urgentný príjem. Konkrétne ide o zriadenie kontaktného miesta na zabezpečenie komunikácie a súčinnosti s operačným strediskom, poskytovateľovi záchrannej zdravotnej služby, o podávanie aktuálnych informácií o počte voľných lôžok na oddelení anestéziológie a intenzívnej medicíny a urgentnom príjme svojmu kontaktnému miestu a o bezodkladné informovanie operačného strediska o skutočnostiach, ktoré podstatne obmedzujú poskytovanie neodkladnej zdravotnej starostlivosti (napr. o závažných poruchách prevádzky). Realizáciou týchto povinností by sa mohlo predísť zbytočnému odkladu potrebného poskytnutia neodkladnej zdravotnej starostlivosti v ústavnom zdravotníckom zariadení a presun pacienta v sanitke z jednej nemocnice do druhej. 4. V čl. 1 sa za bod 12 vkladajú nové body 13 a 14, ktoré znejú: 13. V § 79 ods. 3 písm. a) sa slová „zi) až zp)“ nahrádzajú slovami „zi) až zw)“. 14. V § 79 ods. 3 písm. b) sa slová „u) a v)“ nahrádzajú slovami „u), v), zu) až zw)“. Tento bod nadobúda účinnosť 1. júla 2015, čo sa premietne do ustanovení o účinnosti. 5. V čl. 1 sa za bod 21 vkladá nový bod 22, ktorý znie: 22. V § 82 ods.1 písm. d) sa za slová „a) až c)“ vkladajú slová „a zu) až zw)“. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodom 4 a 5: legislatívno-technické úpravy. 6. V čl. 1 v bode 25 uvádzacia veta znie: „Za § 102p sa vkladajú § 102q a 102r, ktoré vrátane nadpisov znejú:“. Tento bod nadobúda účinnosť 1. júla 2015, čo sa premietne do ustanovení o účinnosti. 7. V čl. 1 bode 25 sa za § 102q vkladá § 102r, ktorý vrátane nadpisu znie: „§ 102r. Prechodné ustanovenia k úpravám účinným od 1. júla 2015. (1) Konania o vydanie povolenia na prevádzkovanie ambulancie záchrannej zdravotnej služby, ktoré sa právoplatne neskončili do 30. júna 2015, sa dokončia podľa tohto zákona v znení účinnom do 30. júna 2015; na tieto konania sa vzťahujú požiadavky podľa § 15 ods. 4 účinného od 1. júla 2015. Výberové konania podľa § 14, ktoré sa neskončili do 30. júna 2015, sa dokončia podľa tohto zákona v znení účinnom do 30. júna 2015; na tieto výberové konania sa vzťahujú požiadavky podľa § 15 ods. 4 účinného od 1. júla 2015. (2) Povolenia na prevádzkovanie ambulancie záchrannej zdravotnej služby vydané podľa tohto zákona v znení účinnom do 30. júna 2015 alebo podľa odseku 1 zostávajú v platnosti do uplynutia doby ich platnosti. (3) Držiteľ povolenia na prevádzkovanie ambulancie záchrannej zdravotnej služby vydaného podľa tohto zákona v znení účinnom do 30. júna 2015 alebo podľa odseku 1 je povinný požiadať o vydanie povolenia z dôvodu zmeny sídla stanice záchrannej zdravotnej služby podľa osobitného predpisu82 v znení účinnom od 1. júla 2015 a zmeny typu ambulancie záchrannej zdravotnej služby, ak sa má zmeniť aj typ ambulancie podľa osobitného predpisu83 v znení účinnom od 1. júla 2015, najneskôr do 31. decembra 2015. Ak držiteľ povolenia podľa prvej vety nepožiada o povolenie podľa prvej vety alebo ho nezíska najneskôr do 29. februára 2016, povolenie stráca platnosť 31. októbra 2016; to neplatí, ak doba platnosti takéhoto povolenia uplynie pred 31. októbrom 2016. Ministerstvo zdravotníctva za splnenia predpokladov uvedených v druhej vete časti pred bodkočiarkou vyhlási výberové konanie najneskôr do 15. marca 2016. (4) Poskytovateľ ústavnej zdravotnej starostlivosti, ktorý má zriadené oddelenie anestéziológie a intenzívnej medicíny alebo urgentný príjem, je povinný zriadiť kontaktné miesto podľa § 79 ods. 1 písm. zu) a zabezpečiť podávanie aktuálnych informácií o počte voľných lôžok svojmu kontaktnému miestu podľa § 79 ods. 1 písm. zv) najneskôr do 31. augusta 2015.“. Poznámky pod čiarou k odkazom 82 a 83 znejú: "82) § 8 ods. 1 písm. a) a § 2 ods. 10 zákona č. 579/2004 Z. z. v znení neskorších predpisov. 83) § 2 ods. 10 zákona č. 579/2004 Z. z. v znení zákona č. .../2014 Z. z.“.“ Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodom 6 a 7: V súvislosti s predchádzajúcimi bodmi a s bodom 8 tohto pozmeňujúceho návrhu sa v čl. I pôvodnom bode 25 vládneho návrhu zákona dopĺňajú ďalšie prechodné ustanovenia. Podľa odseku 1 sa konania o vydanie povolenia na prevádzkovanie ambulancie záchrannej zdravotnej služby a výberové konania neukončené do 30. júna 2015 majú dokončiť podľa doterajších predpisov so súčasným uplatnením ustanovení. 8. Za článok III sa vkladá nový článok A, ktorý znie: „Čl. A. Zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z., zákona č. 284/2008 Z. z., zákona č. 461/2008 Z. z., zákona č. 41/2013 z. z. a zákona č. 153/2013 Z. z. sa mení a dopĺňa takto: 1. V § 2 ods. 2 sa za slová „operačného strediska záchrannej zdravotnej služby“ vkladá čiarka a slová „§ 5 ods. 1 písm. c)“ sa nahrádzajú slovami „ak nejde o zásah podľa § 5 ods. 1 písm. p)“. Tento bod nadobúda účinnosť 1. júla 2015, čo sa premietne do ustanovení o účinnosti. 2. § 2 sa dopĺňa odsekmi 6 až 10, ktoré znejú: „(6) Dostupnosť záchrannej zdravotnej služby musí byť zabezpečená počtom a rozmiestnením sídiel staníc záchrannej zdravotnej služby v závislosti od demografických podmienok, geografických podmienok a rizikových podmienok zásahového územia tak, aby v rámci celého zásahového územia za a) k miestu udalosti bola doba dojazdu ambulancie pozemnej záchrannej zdravotnej služby z najbližšieho sídla stanice pozemnej záchrannej zdravotnej služby do 15 minút a za b) rozmiestnenie sídiel staníc vrtuľníkovej záchrannej zdravotnej služby zabezpečilo rovnakú priemernú dobu doletu ambulancií záchrannej zdravotnej služby k miestu udalosti. (7) Doba dojazdu a doba doletu podľa odseku 6 sa počíta od okamihu prevzatia pokynu na vykonanie zásahu poskytovateľom záchrannej zdravotnej služby od koordinačného strediska alebo operačného strediska záchrannej zdravotnej služby. Ak ide, (hlasy v sále) čo? No aj ja dúfam, hej. (Povedané so smiechom.) Doba dojazdu a doba doletu podľa odseku 6 sa počíta od okamihu prevzatia pokynu na vykonanie zásahu poskytovateľom záchrannej zdravotnej služby od koordinačného strediska alebo operačného strediska záchrannej zdravotnej služby. Ak ide o zásah podľa § 5 ods. 1 písm. p) doba dojazdu a doba doletu sa počíta od okamihu získania relevantných informácií o potrebe vykonania zásahu. (8) Ak tomuto nebránia nepriaznivé dopravné podmienky, nepriaznivé meteorologické podmienky alebo iné dôvody hodné osobitného zreteľa a ak ide o vrtuľníkovú záchrannú zdravotnú službu, aj nepriaznivé poveternostné podmienky, dobu dojazdu podľa odseku 6 písm. a) musí poskytovateľ pozemnej záchrannej zdravotnej služby dodržať a dolet podľa odseku 6 písm. b) musí poskytovateľ vrtuľníkovej záchrannej zdravotnej služby uskutočniť v najkratšej možnej dobe. Poskytovateľ záchrannej zdravotnej služby o prekážkach znemožňujúcich dodržať dobu dojazdu alebo dobu doletu uvedenú v odseku 6 bezodkladne informuje koordinačné stredisko alebo operačné stredisko záchrannej zdravotnej služby. (9) Efektívnosť poskytovania neodkladnej zdravotnej starostlivosti musí byť zabezpečená najmä a) počtom a rovnomerným rozmiestnením jednotlivých typov ambulancií záchrannej zdravotnej služby v sídlach záchrannej zdravotnej služby s prihliadnutím na demografické podmienky, geografické podmienky a rizikové podmienky v rámci celého zásahového územia; ak ide o vrtuľníkovú záchrannú zdravotnú službu, aj s prihliadnutím na meteorologické podmienky a poveternostné podmienky v rámci celého zásahového územia, a b) použitím jednotlivých typov ambulancií záchrannej zdravotnej služby 2 podľa § 3 ods. 3 písm. b). (10) Minimálny počet sídiel staníc pozemnej záchrannej zdravotnej služby a vrtuľníkovej záchrannej zdravotnej služby a minimálny počet jednotlivých typov ambulancií záchrannej zdravotnej služby 2 v zásahovom území ustanoví všeobecne záväzný právny predpis, ktorý vydá ministerstvo zdravotníctva.“. Tento bod nadobúda účinnosť 1. júla 2015, čo sa premietne do ustanovení o účinnosti. 3. V § 3 ods. 3 písm. a) sa za slovo „plynulosť“ vkladá čiarka a slová „a nepretržitosť“ sa nahrádzajú slovami „nepretržitosť, dostupnosť podľa § 2 ods. 6 až 8 a efektívnosť podľa § 2 ods. 9“. Tento bod nadobúda účinnosť 1. júla 2015, čo sa premietne do ustanovení o účinnosti. 4. V § 3 ods. 3 sa za písm. a) vkladajú nové písmená b) až e), ktoré znejú: „b) v prípade vydania pokynu na vykonanie zásahu 8) podľa odseku 4 vydať tento pokyn na základe informácií o zdravotnom stave osoby najbližšiemu poskytovateľovi záchrannej zdravotnej služby v stave pripravenosti (pohotovosti) na ďalší zásah, ktorý prevádzkuje vhodný typ ambulancie záchrannej zdravotnej služby umožňujúci čo najefektívnejšie poskytnutie neodkladnej zdravotnej starostlivosti; ak efektívnemu poskytnutiu neodkladnej zdravotnej starostlivosti bránia dôvody podľa § 2 ods. 8, vydá operačné stredisko záchrannej zdravotnej služby pokyn na vykonanie zásahu inému poskytovateľovi záchrannej zdravotnej služby, ktorý je schopný neodkladnú zdravotnú starostlivosť poskytnúť čo najrýchlejšie a súčasne najefektívnejšie, c) koordinovať neodkladnú prepravu vykonávanú poskytovateľmi záchrannej zdravotnej služby vrátane určovania cieľového zdravotníckeho zariadenia ústavnej zdravotnej starostlivosti podľa § 5 ods. 1 písm. f) a g), d) zabezpečiť komunikáciu medzi poskytovateľom záchrannej zdravotnej služby a kontaktným miestom podľa osobitného predpisu,6a) ak je to potrebné, e) vydávať inštrukcie na poskytnutie prvej pomoci, ak je do príchodu poskytovateľa záchrannej zdravotnej služby na miesto udalosti nevyhnutné osobe poskytnúť prvú pomoc,“. Doterajšie písmená b) až g) sa označujú ako písmená f) až k). Poznámka pod čiarou k odkazu 6a znie: „6a) § 79 ods. 1 písm. zu) zákona č. 578/2004 Z. z. v znení zákona č..../2014 Z. z.“. Tento bod nadobúda účinnosť 1. júla 2015, čo sa premietne do ustanovení o účinnosti. 5. V § 5 ods. 1 písm. a) znie: „a) vytvoriť a personálne zabezpečiť systém nepretržitej kontroly, riadenia a koordinácie síl a prostriedkov záchrannej zdravotnej služby tak, aby na pokyn operačného strediska záchrannej zdravotnej služby alebo koordinačného strediska a v prípade podľa písmena p) bol pripravený zabezpečiť 1. plynulosť a nepretržitosť poskytovania neodkladnej zdravotnej starostlivosti, 2. dostupnosť záchrannej zdravotnej služby podľa § 2 ods. 6 až 8 a efektívnosť poskytovania neodkladnej zdravotnej starostlivosti podľa § 2 ods. 9,“. Tento bod nadobúda účinnosť 1. júla 2015, čo sa premietne do ustanovení o účinnosti. 6. V § 5 ods. 1 písm. b) sa za slová „operačného strediska záchrannej zdravotnej služby“ vkladajú slová „alebo od prijatia informácie podľa písmena p)“. Tento bod nadobúda účinnosť 1. júla 2015, čo sa premietne do ustanovení o účinnosti. 7. V § 5 ods. 1 písm. c) sa za slová „operačného strediska záchrannej zdravotnej služby“ vkladajú slová „alebo od prijatia informácie podľa písmena p)“. Tento bod nadobúda účinnosť 1. júla 2015, čo sa premietne do ustanovení o účinnosti. 8. V poznámke pod čiarou k odkazu 9a sa slová „v znení zákona č. 351/2005 Z. z.“ nahrádzajú slovami „v znení neskorších predpisov“. Tento bod nadobúda účinnosť 1. júla 2015, čo sa premietne do ustanovení o účinnosti. 9. V § 5 ods. 1 písm. f) znie: „f) bez zbytočného odkladu vykonať podľa pokynu operačného strediska záchrannej zdravotnej služby alebo koordinačného strediska odbornú neodkladnú prepravu osoby, ak si to vyžaduje jej zdravotný stav, do najbližšieho zdravotníckeho zariadenia ústavnej zdravotnej starostlivosti,10) alebo do zdravotníckeho zariadenia ústavnej zdravotnej starostlivosti, ktoré je schopné poskytnúť diagnostiku11) a liečbu12) nadväzujúcu na poskytnutú neodkladnú zdravotnú starostlivosť,1)“. Tento bod nadobúda účinnosť 1. júla 2015, čo sa premietne do ustanovení o účinnosti. 10. V § 5 ods. 1 písm. g) sa slová „odborne prepraviť na pokyn operačného strediska záchrannej zdravotnej služby osobu“ nahrádzajú slovami „bez zbytočného odkladu vykonať na pokyn operačného strediska záchrannej zdravotnej služby odbornú neodkladnú prepravu 1) osoby“. Tento bod nadobúda účinnosť 1. júla 2015, čo sa premietne do ustanovení o účinnosti. 11. V § 5 ods. 1 písm. l) sa slová „podľa § 3 ods. 3 písm. b)“ nahrádzajú slovami „podľa § 3 ods. 3 písm. f)“. Tento bod nadobúda účinnosť 1. júla 2015, čo sa premietne do ustanovení o účinnosti. 12. V § 5 sa ods. 1 dopĺňa písm. p), ktoré znie: „p) vykonať zásah a neodkladnú prepravu aj bez pokynu koordinačného strediska alebo operačného strediska záchrannej zdravotnej služby, ak je to nevyhnutné a o potrebe poskytnutia neodkladnej zdravotnej starostlivosti sa dozvie iným relevantným spôsobom; v tomto prípade je poskytovateľ záchrannej zdravotnej služby povinný koordinačnému stredisku alebo operačnému stredisku záchrannej zdravotnej služby bez zbytočného odkladu nahlásiť čas výjazdu na zásah a miesto udalosti.“. Tento bod nadobúda účinnosť 1. júla 2015, čo sa premietne do ustanovení o účinnosti. 13. V § 6 ods. 1 písm. a) druhom bode sa slová „§ 5 ods. 1 písm. a) a c) až m)“ nahrádzajú slovami „§ 2 ods. 8, § 5 ods. 1 písm. a), c) až m) ap)“. Tento bod nadobúda účinnosť 1. júla 2015, čo sa premietne do ustanovení o účinnosti. 14. V § 6 ods. 1 písm. b) sa suma „6 638 eur“ nahrádza sumou „16 596 eur“. Tento bod nadobúda účinnosť 1. júla 2015, čo sa premietne do ustanovení o účinnosti. 15. V § 8 ods.1 písm. a) znie: „a) sídla staníc záchrannej zdravotnej služby podľa § 2 ods. 6 v tomto rozsahu: 1. názov obce alebo mestskej časti, 2. presná adresa stanice záchrannej zdravotnej služby,“. Tento bod nadobúda účinnosť 1. júla 2015, čo sa premietne do ustanovení o účinnosti. 16. Za § 9 sa vkladá § 10, ktorý vrátane nadpisu znie: „§ 10 Prechodné ustanovenia k úpravám účinným od 1. júla 2015. (1) Všeobecne záväzný právny predpis podľa § 2 ods. 10 a § 8 ods. 1 písm. a) v znení účinnom od 1. júla 2015 vydá ministerstvo zdravotníctva tak, aby nadobudol účinnosť 1. júla 2015. (2) Zásah a neodkladná preprava začaté podľa tohto zákona v znení účinnom do 30. júna 2015, ktoré neboli ukončené do nadobudnutia účinnosti tohto zákona, sa dokončia podľa tohto zákona v znení účinnom do 30. júna 2015. (3) Operačné stredisko záchrannej zdravotnej služby je povinné zabezpečiť komunikáciu medzi poskytovateľom záchrannej zdravotnej služby a kontaktným miestom6a) podľa § 3 ods. 3 písm. d) v znení účinnom od 1. júla 2015 najneskôr od 1. septembra 2015.“. Doterajšie články sa následne prečíslujú. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodu 8: V novom článku sa precizuje a dopĺňa problematika poskytovania záchrannej zdravotnej služby. Súčasné znenie tohto zákona sa javí byť nedostačujúce a nekomplexné. Zavádzajú sa konkrétne povinnosti operačného strediska a poskytovateľ záchrannej zdravotnej služby, zavádza sa nový pojem dostupnosť záchrannej zdravotnej služby a efektívnosť poskytovania neodkladnej zdravotnej starostlivosti. K bodu 8 čl. A k bodu 1: je legislatívno-technická úprava. K bodu 8 čl. A bodu 2 sa na účel dosiahnutia väčšej dostupnosti záchrannej zdravotnej služby a vyššej efektívnosti poskytovania neodkladnej zdravotnej starostlivosti sa v § 2 zákona č. 579/2004 Z. z . upravuje organizácia záchrannej zdravotnej služby a dopĺňa sa novými odsekmi, a síce dostupnosť záchrannej zdravotnej služby a efektívnosť poskytovania neodkladnej zdravotnej starostlivosti. K bodu 8 čl. A k bodu 3: ide o legislatívno-technickú úpravu. K bodu 8 čl. A k bodu 4: ide o zriadenie operačného strediska, ktoré je podľa toho pozmeňujúceho návrhu povinné zohľadniť hodný typ ambulancie záchrannej zdravotnej služby na daný zásah, čo v platnom zákone č. 579/2004 Z. z. absentuje. K bodu 8 čl. A k bodu 5: predmetná povinnosť poskytovateľa záchrannej zdravotnej služby sa navrhuje doplniť tak, aby bol na pokyn operačného strediska alebo koordinačného strediska a prípadne aj bez tohto pokynu okrem plynulosti a nepretržitosti poskytovania neodkladnej zdravotnej starostlivosti pripravený zabezpečiť aj dostupnosť záchrannej zdravotnej služby podľa § 2 ods. 6 až 8 a efektívnosť poskytovania tejto neodkladnej zdravotnej starostlivosti. K bodu 8 čl. A k bodu 6: ide o legislatívno-technickú úpravu. K týmto zmenám podobne k bodu 8 čl. A k bodu 7, takisto k bodu 8 čl. A k bodu 8. K bodu 8 čl. A k bodom 9 a 10 sa precizuje znenie povinností poskytovateľa záchrannej zdravotnej služby, kde by mal poskytovateľ záchrannej zdravotnej služby vykonávať výlučne neodkladnú prepravu. K bodu 8 čl. A k bodu 11: ide o legislatívno-technickú úpravu. K bodu 8 čl. A k bodu 12: ide o to, že v prípade nevyhnutnosti vykonať zásah a neodkladnú prepravu aj bez pokynu koordinačného strediska alebo operačného strediska by mal byť poskytovateľ záchrannej zdravotnej služby vykonať takúto starostlivosť sám, čo v súčasnej dobe nie je možné. K bodu 8 čl. A k bodu 13: ide v dôsledku ustanovenia nových povinností poskytovateľa záchrannej zdravotnej služby v § 2 ods. 8 a § 5 ods. 1 písm. p) sa dopĺňa príslušné ustanovenie o sankciách. Sankciou za porušenie týchto povinností by mala byť pokuta do výšky 16 596 eur. K bodu 8 čl. A k bodu 14: ide o konkrétne sankcie za porušenie navrhovaných nových povinností operačného strediska, nie je potrebné dopĺňať, a to vzhľadom na všeobecnú formuláciu o uložení pokuty operačnému stredisku za porušenie povinností ustanovených v § 3 ods. 3. K bodu 8 čl. A k bodu 15: v nadväznosti na navrhovanú úpravu bodu 8 čl. A k bodu 2 § 2 ods. 6 a na bod 1 tohto pozmeňujúceho návrhu sa precizuje splnomocňovacie ustanovenie § 8 ods. 1. K bodu 8 čl. A k bodu 16: v prechodných ustanoveniach sa navrhuje, aby všeobecne záväzný právny predpis podľa § 2 ods. 10 a § 8 ods. 1 písm. a) zákona č. 579/2004 Z. z. bol vydaný tak, aby nadobudol účinnosť súčasne s predkladaným zákonom. 17. Za čl. VI sa vkladá nový čl. B, ktorý znie: „Čl. B. Zákon č. 330/2007 Z. z. o registri trestov a o zmene a doplnení niektorých zákonov v znení zákona č. 519/2007 Z. z., zákona č. 644/2007 Z. z., zákona č. 598/2008 Z. z., zákona č. 59/2009 Z. z., zákona č. 400/2009 Z. z., zákona č. 136/2010 Z. z., zákona č. 224/2010 Z. z., zákona č. 33/2011 Z. z., zákona č. 220/2011 Z. z., zákona č. 334/2012 Z. z. a zákona č. 345/2012 Z. z. sa dopĺňa takto: V § 14 ods. 3 písm. h) sa na konci pripájajú tieto slová: „a vymenovania člena komisie podľa osobitného predpisu29a)“. Poznámka pod čiarou k odkazu 29a znie: „29a) § 14 ods. 27 a 28 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č..../2014 Z. z.“. Doterajší odkaz 29a a poznámka pod čiarou k odkazu 29a sa označujú ako odkaz 29aa a poznámka pod čiarou k odkazu 29aa. Doterajšie články sa následne prečíslujú. Tento bod nadobúda účinnosť 1. júla 2015, čo sa premietne do ustanovení o účinnosti. Odôvodnenie k bodu 9: legislatívno-technická úprava. Ďakujem za pozornosť.